Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 631/06/5505	Liptovský Mikuláš, 1.2.2012
EEČ : 2-39-46-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207ods. 1,  odsek 3 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov a iné trestné činy

Rozhodol: 	prokurátorka Okresnej prokuratúry Liptovský Mikuláš
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
Od 1. 3. 2005 do 30. 12. 2011, s výnimkou mesiacov marec 2005, kedy na výživnom zaplatil 43,15 €, júla 2005, kedy na výživnom zaplatil 49,79 €, augusta 2005, kedy na výživnom zaplatil 16,60 €, decembra 2006, kedy na výživnom zaplatil 232,36 €, októbra 2007, kedy na výživnom zaplatil 66,39 €, augusta 2008, kedy na výživnom zaplatil 132,78 €, júla 2009, kedy na výživnom zaplatil 100,- €, júna, júla, septembra, októbra 2010, kedy na výživnom zaplatil po 150,- €, augusta 2010, kedy na výživnom zaplatil 151,- €, decembra 2010, kedy na výživnom zaplatil 300,- €, januára 2011, kedy na výživnom zaplatil 100,- €, februára 2011, kedy na výživnom zaplatil 200,- €, marca 2011, kedy na výživnom zaplatil 152,- €, apríla, mája, júna, júla 2011,  kedy na výživnom zaplatil po 150,- €, a novembra 2011, kedy na výživnom zaplatil 6.100,- €, neplatil výživné na svojich synov XXXXX, nar. 2. XXXXX XXXXX a XXXXX, nar. XXXXX pretože nikde nepracoval, nezabezpečil si zdroj príjmov na platenie výživného, ktoré mu bolo určené rozsudkom Okresného súdu XXXXX II XXXXX zo dňa 1. 8. 2005 vo výške 53,11 € (1.600,- Sk) na TomXXXXXša a 49,79 € (1.500,- Sk) na XXXXX do rúk matky XXXXX, bytom XXXXX, XXXXX 14, 821 07  XXXXX II a tak za uvedené obdobie dlhoval na výživnom najmenej 6.000,- €. 
Právna veta:
lebo zanikla trestnosť činu
Odôvodnenie:
	Poverený príslušník Obvodného oddelenia PZ  v Liptovskom Mikuláši uznesením XXXXX dňa 11. 7. 2006 začal podľa § 199 ods. 1 Trestného poriadku trestné stíhanie vo veci prečinu zanedbania povinnej výživy podľa § 207 ods. 1 Tr. zákona a dňa 17. 8. 2006 podľa § 206 ods. 1 Tr. poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Tr. zákona pre skutok, že od 17. 2. 2005 doposiaľ neplatí výživné na svojich synov XXXXX, nar. XXXXX a XXXXX, nar. XXXXX XXXXX hoci výška výživného mu bola určená rozsudkami Okresného súdu XXXXX II sp. zn. XXXXX, ktorý je právoplatný od 3. 3. 2000 vo výške 900,- Sk na XXXXX a 1.000,- Sk na XXXXX a rozsudkom Okresného súdu XXXXX II sp. zn. XXXXX ktorý nadobudol právoplatnosť 27. 1. 2006 vo výške 1.500,- Sk na Mareka a 1.600,- Sk na Tomáša. 
	V priebehu vyšetrovania bolo preukázané, že obvinený neplatil po dlhší čas výživné, preto ho vyšetrovateľ upozornil, že skutok, pre ktorý mu bolo vznesené obvinenie bude kvalifikovaný ako prečin zanedbania povinnej výživy podľa § 207 ods. 1, ods. 3 písm. b/ Tr. zákona. 
	Obvinený XXXXX bol v priebehu vyšetrovania viackrát vypočutý, pričom dňa 8. 11. 2006 uviedol, že je dlhodobo nezamestnaný, žije s družkou a dvoma maloletými deťmi, stále si hľadá zamestnanie. Následne bol vypočutý 21. 12. 2009, kedy uviedol, že využíva svoje právo a vypovedať nebude. 10. 5. 2010, kedy bol opätovne vypočutý uviedol, že sa nechce vyjadriť k neplateniu výživného, len uviedol, že 7. 5. 2010 uzavrel s exekútorom dohodu o splátkach a chce dlžné výživné zaplatiť a ďalej bude platiť bežné výživné. Ďalej bol vypočutý 30. 3. 2011, kedy uviedol, že dňa 22. 6. 2010 zaplatil na výživnom exekútorovi 150,- €, 24. 8. 2010 151,- €, 23. 10. a 20. 10. 2010 po 152,- €, 9. 12. 2010 300,- €, 20. 1. 2011 100,- €,  22. 2. 2011 200,- €, 22. 3. 2011 152,- €. 
	Z výpovede svedkyne XXXXX vyplýva, že obvinený v minulosti neplatil výživné, podala na neho trestné oznámenie, pričom dlžné výživné jej zaplatil  16. 2. 2005, kedy zaplatil o 1.300,- Sk navyše, preto túto sumu považuje za výživné za marec 2005, kedy zaplatil výživné čiastočne. Na výživné mal platiť na synov na jedného 53,11 € (1.600,- Sk) a na druhého 49,79 € (1.500,- Sk), spolu 102,90 €. Obvinený uhradil v júli 2005 1.500,- Sk, v auguste 2005 500,- Sk, v decembri 2006 7.000,- Sk, v októbri 2007 2.000,- Sk, v auguste 2008 4.000,- Sk, v júli 2009 100,- € a potom od júna 2010, s výnimkou novembra 2010 do júla 2011 platil výživné exekútorovi vo výške 150,- €, pričom v decembri 2010 uhradil 300,- €, v januári 2011 100,- €, vo februári 2011 200,- €, v novembri 2011 jej do rúk uhradil 6.100,- € a zaplatil aj v januári 2012 150,- €, teda celé dlžné výživné uhradil a neplatenie výživného nemalo na synov trvalo nepriaznivé následky. 
	Z rozsudku Okresného súdu XXXXX II XXXXX z XXXXX v spojení s rozsudkom Krajského súdu v XXXXX ktorým bolo zamietnuté odvolanie obvineného vyplýva, že obvinený bol zaviazaný platiť výživné na syna Tomáša vo výške 53,11 € (1.600,- Sk), na Mareka 49,79 € (1.500,- Sk).
	Prečinu zanedbania povinnej výživy podľa § 207 ods. 1, ods. 3 písm. b/ Tr. zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného a čin spácha závažnejším spôsobom konania.
	Podľa § 138 písm. b/ Tr. zákona závažnejším spôsobom konania sa rozumie páchanie trestného činu po dlhší čas (1 rok).
	Podľa § 86 písm. a/ Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
	Vykonanými dôkazmi bolo preukázané, že obvinený od marca 2005 do dnešného dňa mal uhradiť na oboch synov 8.540,70 € (102,90 € x 83 mesiacov) a spolu uhradil 9.027,26 € podľa predložených poštových poukážok, správy od exekútora a výpovede XXXXX a neplatenie výživného nemalo na synov obvineného trvalo nepriaznivé následky, preto som rozhodla tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka